**RÁMCOVÁ DISTRIBUČNÁ ZMLUVA**

# (ďalej len „**Zmluva**“)

# *uzatvorená v zmysle ustanovení § 26 ods. 5 zákona č. 251/2012 Z. z. o energetike a o zmene a doplnení niektorých zákonov v znení neskorších predpisov (ďalej len „****Zákon o energetike****“) a* *§ 2 písm. ac) vyhlášky Úradu pre reguláciu sieťových odvetví č. 207/2023 Z. z., ktorou sa ustanovujú pravidlá pre fungovanie vnútorného trhu s elektrinou, obsahové náležitosti prevádzkového poriadku prevádzkovateľa sústavy, organizátora krátkodobého trhu s elektrinou a rozsah obchodných podmienok, ktoré sú súčasťou prevádzkového poriadku prevádzkovateľa sústavy (ďalej len „****Pravidlá trhu****“) medzi zmluvnými stranami:*

|  |  |
| --- | --- |
| **Prevádzkovateľ:** | **GGE distribúcia, s. r. o.** |
| Sídlo: | Robotnícka 2160, 017 34 Považská Bystrica |
| Korešpondenčná adresa: | Robotnícka 2160, 017 34 Považská Bystrica |
| Zapísaná v Obchodnom registri Okresného súdu Trenčín, Oddiel: Sro, Vložka č.: 45424/R |
| V zastúpení: | [\*]  |
| Osoba splnomocnená konať vo veciach zmluvných: | [\*] |
| Kontakt: | [\*] |
| IČO: | 36849901 |
| IČ DPH: | SK2022472793 |
| DIČ: | 2022472793 |
| Bankové spojenie: | VUB |
| Číslo účtu: | 2374147559/0200 |
| SWIFT (BIC): | GIBASKBX |
| IBAN: | SK4002000000002374147559 |

(ďalej len „**Prevádzkovateľ**“) a

|  |  |
| --- | --- |
| **Dodávateľ elektriny:** |  |
| Sídlo: | [\*] |
| Korešpondenčná adresa: | [\*] |
| Zapísaná v Obchodnom registri Okresného súdu [\*], Oddiel: [\*], Vložka č.: [\*] |
| V zastúpení: | [\*] |
| Osoba splnomocnená jednať vo veciach zmluvných: | [\*] |
| Kontakt: | Tel.: [\*] e-mail: [\*] |
| IČO: | [\*] |
| IČ DPH: | [\*] |
| DIČ: | [\*] |
| Bankové spojenie: | [\*] |
| Číslo účtu: | [\*] |
| SWIFT (BIC): | [\*] |
| IBAN: | [\*] |

(ďalej len „**Dodávateľ**“), za nasledovných podmienok:

**1. ÚVODNÉ USTANOVENIA**

* 1. Táto (rámcová distribučná) Zmluva je uzatvorená medzi Prevádzkovateľom a Dodávateľom v súlade s ustanoveniami Zákona o energetike, Pravidiel trhu vrátane obchodných podmienok pre rámcovú distribučnú zmluvu, ktoré sú ustanovené v Prílohe č. 1 Pravidiel trhu a obchodných podmienok k Rámcovej distribučnej zmluve, ktoré sú súčasťou platného prevádzkového poriadku Prevádzkovateľa (ďalej len „**Prevádzkový poriadok**“) a Technických podmienok prístupu a pripojenia do sústavy a siete a pravidiel prevádzkovania sústavy a siete Prevádzkovateľa (ďalej len „**Technické podmienky**“), ktoré sú zverejnené na webovom sídle Prevádzkovateľa. Dodávateľ vyhlasuje a svojim podpisom na Zmluve potvrdzuje, že sa oboznámil s Pravidlami trhu, Prevádzkovým poriadkom a Technickými podmienkami, ktoré tvoria neoddeliteľnú súčasť tejto Zmluvy a súčasne že si je vedomý toho, že Prevádzkový poriadok a Technické podmienky vrátane ich zmien, s ktorými je povinný sa oboznamovať, sú dostupné najmä na webovom sídle Prevádzkovateľa a z uvedeného dôvodu nemusia byť priložené v listinnej podobe k Zmluve.
	2. Touto Zmluvou sa upravujú vzájomné práva a povinnosti medzi Prevádzkovateľom a Dodávateľom, ktorý zabezpečuje odberateľom elektriny pripojeným do miestnej distribučnej sústavy Prevádzkovateľa (ďalej len „**MDS**“) dodávku elektriny, distribúciu elektriny vrátane súvisiacich služieb a preberá za nich zodpovednosť za odchýlku na základe zmlúv o združenej dodávke elektriny uzavretých medzi Dodávateľom a týmito odberateľmi elektriny (ďalej len „**Zmluvy o združenej dodávke elektriny**“).

**2. PREDMET ZMLUVY**

2.1 Predmetom tejto Zmluvy je záväzok Prevádzkovateľa zabezpečiť prístup do MDS, distribúciu elektriny a súvisiace regulované služby pre odberné miesta odberateľov elektriny pripojených do MDS, s ktorými Dodávateľ uzavrel Zmluvy o združenej dodávke elektriny, a to po splnení podmienok uvedených v Prevádzkovom poriadku a Technických podmienok.

2.2 Podmienkou pre poskytnutie distribúcie elektriny z MDS pre odberné miesta podľa článku 3 tejto Zmluvy je platná zmluva o pripojení, ktorú pre tieto odberné miesta príslušný odberateľ elektriny uzatvoril s Prevádzkovateľom.

2.3 Dodávateľ sa zaväzuje dodržiavať podmienky uvedené v tejto Zmluve, Prevádzkovom poriadku a Technických podmienkach a uhradiť Prevádzkovateľovi riadne a včas cenu za prístup do MDS a distribúciu elektriny vrátane ostatných platieb súvisiacich s distribúciou elektriny a vyplývajúcich zo všeobecne záväzných právnych predpisov, rozhodnutí Úradu pre reguláciu sieťových odvetví (ďalej len „**Úrad**“) a cenníkov Prevádzkovateľa.

2.4 Dodávateľ má povinnosť informovať svojich odberateľov, ktorých zásobuje v režime rámcovej distribučnej zmluvy, aby v prípade poruchy na odberných miestach na časti vymedzeného územia Prevádzkovateľa kontaktovali autorizovanú osobu Prevádzkovateľa pre styk s odberateľmi v prípade porúch. Autorizovaná osoba pre prípad porúch je určená v prílohe č. 2 Zmluvy.

**3. ŠPECIFIKÁCIA ODBERNÝCH MIEST DODÁVATEĽA**

3.1 Zmluvné strany sa dohodli, že Prevádzkovateľ bude poskytovať služby distribúcie elektriny a súvisiace služby do odberných miest, ktorých zoznam je uvedený v Prílohe č. 1 k tejto Zmluve.

3.2 Dodávateľ je oprávnený a povinný oznámiť Prevádzkovateľovi každú zmenu v zozname podľa predchádzajúceho odseku, ktorá nastala v priebehu plnenia tejto Zmluvy, a to prostredníctvom doručenia aktualizovanej Prílohy č. 1 Prevádzkovateľovi. Zmluvné strany sa dohodli, že pre tento účel nie je nutné uzatvárať dodatok k tejto Zmluve.

**4. PODMIENKY POSKYTOVANIA SLUŽIEB PREVÁDZKOVATEĽA**

4.1 Pre každé odberné miesto Dodávateľa je dohodnutá maximálna rezervovaná kapacita (ďalej len „**MRK**“) a rezervovaná kapacita (ďalej len „**RK**“) uvedená v Prílohe č. 1 k tejto Zmluve. V prípade prekročenia dohodnutej hodnoty maximálnej rezervovanej kapacity alebo rezervovanej kapacity bude Prevádzkovateľ oprávnený požadovať od Dodávateľa úhradu príslušných platieb (taríf) za prekročenie MRK alebo RK, a to vo výške a za podmienok vyplývajúcich z príslušného cenového rozhodnutia Úradu.

4.2 Ak odberateľ elektriny, ktorý v príslušnom odbernom mieste odoberá elektrinu od Dodávateľa na základe Zmluvy o združenej dodávke elektriny bude odoberať elektrinu v rozpore s uzatvorenou Zmluvou o združenej dodávke elektriny, môže Dodávateľ požiadať písomne Prevádzkovateľa o prerušenie distribúcie elektriny do príslušného odberného miesta. O zaslaní takejto žiadosti je Dodávateľ povinný včas informovať aj dotknutého odberateľa elektriny. Prevádzkovateľ je povinný najneskôr do štyroch pracovných dní po obdržaní takej žiadosti od Dodávateľa v prípade odberateľov elektriny v domácnosti a dvoch pracovných dní u ostatných odberateľov elektriny prerušiť distribúciu elektriny v požadovanom rozsahu do odberného miesta uvedeného v žiadosti Dodávateľa a súčasne potvrdiť Dodávateľovi prerušenie distribúcie elektriny.

4.3 Ak pominú dôvody na prerušenie distribúcie elektriny do odberného miesta v zmysle predchádzajúceho odseku tohto článku Zmluvy, zašle Dodávateľ písomnú žiadosť Prevádzkovateľovi o obnovenie distribúcie elektriny do tohto odberného miesta. O zaslaní takejto žiadosti je Dodávateľ povinný včas informovať aj dotknutého odberateľa elektriny. Prevádzkovateľ je povinný obnoviť distribúciu elektriny do dotknutého odberného miesta najneskôr do jedného pracovného dňa po obdržaní takej žiadosti Dodávateľa.

4.4 Prevádzkovateľ nie je povinný skúmať oprávnenosť dôvodu žiadosti Dodávateľa podľa odseku 4.2 alebo 4.3 tohto článku Zmluvy a nezodpovedá za škodu, ktorá môže vzniknúť odberateľovi elektriny alebo Dodávateľovi v súvislosti s prerušením alebo obnovením distribúcie elektriny vykonaných na základe žiadosti Dodávateľa a v súlade s ňou. Dodávateľ sa zaväzuje odškodniť Prevádzkovateľa za akúkoľvek škodu, ktorú si voči nemu uplatní odberateľ elektriny v súvislosti s prerušením alebo obnovením distribúcie elektriny podľa odseku 4.2 alebo 4.3 tohto článku Zmluvy. Pokiaľ v príslušnej žiadosti Dodávateľa chýba niektorý z nasledovných údajov: identifikácia odberného miesta, dôvod prerušenia distribúcie elektriny alebo obnovenia distribúcie elektriny, Prevádzkovateľ prerušenie distribúcie elektriny alebo obnovenie distribúcie nie je povinný vykonať. V prípade, že odberateľ elektriny zabráni alebo neumožní Prevádzkovateľovi alebo ním poverenej osobe prístup k určenému meradlu a k odbernému elektrickému zariadeniu tak, aby mohol Prevádzkovateľ vykonať obmedzenie alebo prerušenie distribúcie elektriny alebo obnovenie distribúcie elektriny v lehote podľa odseku 4.2 alebo 4.3, Prevádzkovateľ požadované obmedzenie alebo prerušenie distribúcie elektriny alebo obnovenie distribúcie elektriny v uvedených lehotách nevykoná. O tejto skutočnosti je Prevádzkovateľ povinný bezodkladne informovať elektronickým spôsobom Dodávateľa na príslušnú e-mailovú adresu Dodávateľa uvedenú v prílohe č. 2 tejto Zmluvy spolu so žiadosťou o poskytnutie súčinnosti. Zmluvné strany sa dohodli, že v takomto prípade sa lehoty na obmedzenie alebo prerušenie distribúcie elektriny alebo obnovenie distribúcie elektriny podľa odseku 4.2 a 4.3 tohto článku Zmluvy primerane predĺžia o čas, kým bude Prevádzkovateľovi alebo ním poverenej osobe umožnený prístup k určenému meradlu a k odbernému elektrickému zariadeniu na odbernom mieste Dodávateľa, ktorého sa obmedzenie alebo prerušenie distribúcie elektriny alebo obnovenie distribúcie elektriny týka, ak sa Prevádzkovateľ a Dodávateľ nedohodnú inak.

4.5 Ak odberateľ elektriny odoberá v odbernom mieste elektrinu s určeným meradlom, ktoré nezaznamenáva alebo nesprávne zaznamenáva odber elektriny v dôsledku neoprávneného zásahu odberateľa elektriny alebo inej osoby (t.j. ide o neoprávnený odber elektriny v zmysle § 46 ods. 1 písm. b) Zákona o energetike) alebo ide o neoprávnený odber v zmysle § 46 ods. 1 písm. c) alebo písm. d) Zákona o energetike, je Prevádzkovateľ oprávnený prerušiť distribúciu elektriny do dotknutého odberného miesta; v takom prípade je Prevádzkovateľ povinný túto skutočnosť oznámiť odberateľovi elektriny a Dodávateľovi, na ktorého odbernom mieste bola prerušená distribúcia elektriny. Prevádzkovateľ je oprávnený v takom prípade vyúčtovať odberateľovi elektriny škodu vzniknutú neoprávneným odberom elektriny z titulu náhrady škody pri neoprávnenom odbere, ktorú vypočíta v súlade s vyhláškou Ministerstva hospodárstva Slovenskej republiky č. 292/2012 Z. z., ktorou sa ustanovuje spôsob výpočtu škody spôsobenej neoprávneným odberom elektriny (ďalej len „**Vyhláška o škode**“). Prevádzkovateľ je oprávnený opätovne pripojiť dotknuté odberné miesto Dodávateľa až po úhrade vypočítanej škody odberateľom elektriny alebo po odstránení príčin neoprávneného odberu. Prevádzkovateľ je po opätovnom pripojení odberného miesta povinný informovať Dodávateľa spolu s uvedením termínu jej obnovenia.

4.6 Prevádzkovateľ je ďalej oprávnený obmedziť alebo prerušiť distribúciu elektriny do odberných miest v prípadoch uvedených v § 31 ods. 1 písm. e) Zákona o energetike.

4.7 V prípade prerušenia distribúcie elektriny v zmysle tejto Zmluvy nie je Prevádzkovateľ oprávnený požadovať od Dodávateľa úhradu ceny za prístup do DS a distribúciu elektriny pripadajúcu na dotknuté odberné miesto, a to až do momentu obnovenia distribúcie v zmysle tejto Zmluvy.

**5. CENA ZA SLUŽBY PREVÁDZKOVATEĽA A PLATOBNÉ PODMIENKY**

5.1 Cena za prístup do MDS a distribúciu elektriny, ako aj ceny za ostatné služby poskytované podľa tejto Zmluvy Dodávateľovi, sú určené na základe príslušných cenových rozhodnutí Úradu. Prípadná zmena cenového rozhodnutia Úradu sa bude aplikovať odo dňa účinnosti zmeneného cenového rozhodnutia Úradu. Prevádzkovateľ je oprávnený požadovať od Dodávateľa úhradu aj ďalších platieb vyplývajúcich zo všeobecne záväzných právnych predpisov (napríklad odvod do jadrového fondu) alebo z rozhodnutí Úradu.

5.2 Platobné a fakturačné podmienky za služby Prevádzkovateľa vyplývajúce z tejto Zmluvy sa riadia ustanoveniami Prevádzkového poriadku a Pravidlami trhu.

5.3 V prípade omeškania sa s úhradou akejkoľvek splatnej pohľadávky je dodávateľ povinný zaplatiť Prevádzkovateľovi úrok z omeškania vo výške 0,05% denne za každý deň omeškania sa.

**6. MERANIE A ODOVZDÁVANIE NAMERANÝCH ÚDAJOV**

6.1 Spôsob merania elektriny, vykonávanie odpočtov a poskytovanie hodnôt nameraných údajov z určených meradiel v odberných miestach vykonáva Prevádzkovateľ v súlade s platnými všeobecne záväznými právnymi predpismi, podľa Prevádzkového poriadku a Technických podmienok.

6.2 Prevádzkovateľ poskytuje Dodávateľovi merané hodnoty v členení po odberných miestach Dodávateľa v zmysle Prevádzkového poriadku a Technických podmienok.

6.3 Ostatné podmienky merania spotreby elektriny na odberných miestach (vrátane podmienok inštalácie a výmeny meradiel), podmienky priradenia typových diagramov odberu k jednotlivým odberným miestam a podmienky odovzdávania údajov Dodávateľovi sú uvedené v Prevádzkovom poriadku a považujú sa za neoddeliteľnú súčasť tejto Zmluvy.

**7. PORUŠENIE ZMLUVNÝCH POVINNOSTÍ**

7.1 Ak poruší niektorá zo zmluvných strán povinnosti vyplývajúce z tejto Zmluvy, má poškodená zmluvná strana právo na náhradu vzniknutej škody, okrem prípadov, keď škody boli spôsobené obmedzením alebo prerušením distribúcie elektriny v súlade s touto Zmluvou a Zákonom o energetike. Za porušenie, ktoré zakladá nárok na náhradu škody sa nepovažuje prípad, ak je takéto porušenie ospravedlnené okolnosťami vylučujúcimi zodpovednosť, resp. zabezpečovaním povinnosti vo všeobecnom hospodárskom záujme v zmysle ustanovení § 24 Zákona o energetike.

7.2 Zmluvná strana, ktorej vznikla škoda v zmysle predchádzajúceho odseku tohto článku Zmluvy je povinná písomne oznámiť túto skutočnosť druhej zmluvnej strane bez zbytočného odkladu potom, čo sa o vzniku škody dozvedela. Súčasťou písomného oznámenia musia byť aj doklady preukazujúce dôvod vzniku a výšku uplatňovanej škody. Po obdržaní takéhoto písomného oznámenia je druhá zmluvná strana oprávnená v lehote 30 dní zaslať písomné vyjadrenie k predloženým dôvodom a výške uplatňovanej náhrady škody, prípadne vyzvať prvú zmluvnú stranu na doloženie ďalších dokladov preukazujúcich dôvod vzniku a výšku škody. Ak sa do uplynutia ďalších nasledujúcich 30 dní zmluvné strany nedohodnú o rozsahu a výške náhrady škody, je ktorákoľvek zmluvná strana oprávnená obrátiť sa na vecne a miestne príslušný súd Slovenskej republiky.

7.3 Pri reklamácii vyúčtovania služieb Prevádzkovateľa poskytovaných podľa tejto Zmluvy sa postupuje v súlade s platným Prevádzkovým poriadkom.

**8. SPOLOČNÉ A ZÁVEREČNÉ USTANOVENIA**

8.1 Táto Zmluva nadobúda platnosť dňom jej podpísania zmluvnými stranami a účinnosť dňa [\*]. Táto Zmluva sa uzaviera na dobu [\*]. Zmluvu uzatvorenú na dobu neurčitú je možné ukončiť aj písomnou výpoveďou, bez udania dôvodu s výpovednou lehotou dva mesiace, ktorá začína plynúť prvým dňom nasledujúceho mesiaca po doručení písomnej výpovede druhej zmluvnej strane.

8.2 V prípade podstatného porušenia tejto Zmluvy zo strany Dodávateľa, najmä ak je Dodávateľ elektriny opakovane v omeškaní so zaplatením zmluvne dohodnutej platby za prístup do MDS a distribúciu elektriny vrátane ostatných regulovaných služieb, a túto neuhradil ani v dodatočnej lehote, ktorá je najmenej sedem dní od doručenia písomnej výzvy na úhradu, je Prevádzkovateľ oprávnený písomne vypovedať túto Zmluvu, aj keď bola uzavretá na dobu určitú, s mesačnou výpovednou lehotou. Výpovedná lehota začína plynúť od prvého dňa kalendárneho mesiaca nasledujúceho po doručení výpovede.

8.3 Pri ukončení alebo zániku tejto Zmluvy informuje Prevádzkovateľ všetkých dotknutých účastníkov trhu o nemožnosti zabezpečiť prístup a distribúciu elektriny pre odberateľov elektriny Dodávateľa a informuje dotknutých odberateľov elektriny o skutočnosti, že od dátumu ukončenia alebo zániku tejto Zmluvy sa stávajú odberateľmi elektriny v režime dodávky poslednej inštancie.

8.4 Ukončenie tejto Zmluvy sa nedotýka práva na uplatnenie nárokov vyplývajúcich z jej porušenia, vrátane oprávnenia na náhradu škody, zmluvných ustanovení týkajúcich sa voľby práva, riešenia sporov medzi zmluvnými stranami a ostatných ustanovení, ktoré podľa tejto Zmluvy alebo vzhľadom na svoju povahu majú trvať aj po ukončení tejto Zmluvy.

8.5 V prípade vzniku stavu núdze bude Prevádzkovateľ postupovať spôsobom vymedzeným vo všeobecne záväznom právnom predpise, ktorým sa vykonávajú ustanovenia § 20 Zákona o energetike.

## 8.6 Prevádzkovateľ týmto poučuje Dodávateľa o povinnosti Prevádzkovateľa dodržiavať pri prevádzkovaní MDS a distribúcii elektriny štandardy kvality vyplývajúce zo zákona č. 250/2012 Z. z. o regulácii v sieťových odvetviach v znení neskorších predpisov a vyhlášky Úradu č. 236/2016 Z. z., ktorou sa ustanovujú štandardy kvality prenosu elektriny, distribúcie elektriny a dodávky elektriny; Prevádzkovateľ je tiež povinný štandardy kvality riadne a včas vyhodnocovať (každoročne do konca februára) a vyhodnotenie zverejňovať na svojom webovom sídle po dobu 12 kalendárnych mesiacov.

8.7 V súvislosti so spracúvaním osobných údajov sú zmluvné strany povinné dodržiavať všeobecne záväzné právne predpisy o ochrane osobných údajov, najmä Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „**GDPR**“) a zákon č. 18/2018 Z. z. o ochrane osobných údajov a o zmene a doplnení niektorých zákonov (ďalej len „**Zákon o ochrane osobných údajov**“). Na strane Prevádzkovateľa je možné kontaktovať osobu zodpovednú za ochranu osobných údajov e-mailom na gdpr@gge.sk. V rozsahu, v akom je potrebné túto Zmluvu alebo nadväzujúce podklady, vrátane v nich uvedených osobných údajov fyzických osôb, evidovať a uchovávať na účely daňovej, účtovnej alebo podobnej evidencie alebo tieto osobné údaje inak spracúvať na účely daňových, účtovných alebo obdobných predpisov, napr. na účely doručenia faktúry príslušnému pracovníkovi druhej zmluvnej strany, je zodpovedajúce uchovávanie a ďalšie spracúvanie osobných údajov nevyhnutné na splnenie príslušnej zákonnej povinnosti zmluvnej strany podľa čl. 6 ods. 1 písm. c) GDPR. Zmluvné strany spracúvajú uvedené osobné údaje na základe svojich oprávnených záujmom podľa čl. 6 ods. 1 písm. f) GDPR, napr. aj za účelom komunikácie s príslušnými pracovníkmi druhej zmluvnej strany súvisiacej s plnením Zmluvy, vnútorných administratívnych účelov v rámci skupiny podnikov GGE, oslovovania marketingovými ponukami.

8.8 Dotknuté fyzické osoby, ktorých osobné údaje sú spracúvané Prevádzkovateľom majú okrem iného právo na prístup k osobným údajom o nich, právo na ich opravu, právo na vymazanie alebo obmedzenie spracúvania, právo namietať v určitých prípadoch proti spracúvaniu v prípade ak právny základ je oprávnený záujem, právo podať sťažnosť na Úrad na ochranu osobných údajov Slovenskej republiky. Viac o právach dotknutých osôb a podmienkach spracúvania osobných údajov na <https://www.ggedistribucia.sk>. Dodávateľ podpisom tejto Zmluvy potvrdzuje, že mu boli poskytnuté informácie o spracúvaní osobných údajov Prevádzkovateľom v rozsahu uvedenom v tejto Zmluve a v dokumente poskytujúcom bližšie informácie k spracúvaniu osobných údajov Prevádzkovateľom určenom pre klientov a obchodných partnerov Prevádzkovateľa dostupnom na <https://www.ggedistribucia.sk> a prehlasuje, že zabezpečil preukázateľným spôsobom poskytnutie týchto informácií dotknutým osobám, ktorých osobné údaje Prevádzkovateľovi poskytol a kedykoľvek na jeho žiadosť vie o tom predložiť dôkaz. Dodávateľ sa zaväzuje poskytovať Prevádzkovateľovi len správne, úplné a aktualizované osobné údaje a bezodkladne ho informovať o každej zmene osobných údajov.

8.9 Zmluvné strany sa dohodli na určení oprávnených osôb pre jednotlivé oblasti komunikácie pri plnení tejto Zmluvy. Tieto osoby a oblasti komunikácie sú uvedené v Prílohe č. 2 tejto Zmluvy.

8.10 Akákoľvek zásielka doručovaná osobne sa bude považovať za doručenú v deň jej fyzického doručenia, doručovaná prostredníctvom pošty sa bude považovať za doručenú tretím dňom po odoslaní doporučenou poštovou zásielkou, doručovaná prostredníctvom elektronických komunikačných prostriedkov sa bude považovať za doručenú momentom potvrdenia odoslania takejto správy, pokiaľ bola odoslaná v bežných pracovných hodinách príjemcu a v pracovný deň. Návrh na zmenu Zmluvy, výpoveď alebo odstúpenie od Zmluvy musia byť písomné a musia byť doručené druhej zmluvnej strane len osobne alebo prostredníctvom pošty, pričom pri takýchto úkonoch platí, že fikcia doručenia je vylúčená a takéto písomnosti musia byť adresátovi riadne doručené.

8.11 Zmluvné strany sa zaväzujú informovať sa včas a presne o všetkých zmenách skutočností uvedených v tejto Zmluve a poskytovať si všetky informácie, ktoré by mohli mať vplyv na jej plnenie.

8.12 Práva a povinnosti zmluvných strán, ktoré nie sú upravené v tejto Zmluve, sa spravujú Prevádzkovým poriadkom a Technickými podmienkami. V súvislosti s poskytovaním služieb podľa tejto Zmluvy sú zmluvné strany viazané aj príslušnými všeobecne záväznými právnymi predpismi.

8.13 Neoddeliteľnou súčasťou tejto Zmluvy sú jej prílohy:

## (a) Príloha č. 1: Zoznam odberných miest odberateľov elektriny,

## (b) Príloha č. 2: Oprávnené osoby pre komunikáciu,

## (c) Príloha č. 3 Prevádzkový poriadok – zverejnený na [www.ggedistribucia.sk](http://www.ggedistribucia.sk)

8.14 Zmluva je vyhotovená v dvoch vyhotoveniach, pričom Prevádzkovateľ aj Dodávateľ obdržia po jednom vyhotovení Zmluvy.

8.15 Dodávateľ nie je oprávnený započítať si pohľadávky, ktoré mu vzniknú voči Prevádzkovateľovi podľa Zmluvy alebo inej zmluvy voči pohľadávkam Prevádzkovateľa, ktoré má alebo bude mať voči nemu z tejto Zmluvy.

8.16 Prevádzkovateľ je povinný zachovávať dôvernosť informácií v zmysle § 94 Zákona o energetike.

8.17 Zmluvu je možné dopĺňať a meniť len na základe písomných dodatkov podpísaných oboma zmluvnými stranami. Tým nie je dotknuté ustanovenie odseku 3.2 tejto Zmluvy.

8.18 Táto Zmluva je vyhotovená v slovenskom jazyku.

8.19 V prípade zániku ktorejkoľvek zmluvnej strany prechádzajú všetky práva a povinnosti zo Zmluvy na právnych nástupcov oboch zmluvných strán.

8.20 Zmluvné strany vyhlasujú, že sú spôsobilé na právne úkony atúto Zmluvu uzatvárajú po jej dôkladnom prečítaní slobodne, na základe vlastnej vôle, vážne a nie v tiesni alebo za nápadne nevýhodných podmienok.

Za Prevádzkovateľa: Za Dodávateľa:

V Považskej Bystrici, dňa [\*] V [\*] dňa [\*]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno a priezvisko: [\*] Meno a priezvisko: [\*]

Funkcia: [\*] Funkcia: [\*]

Obchodné meno: [\*] Obchodné meno: [\*]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno a priezvisko: [\*] Meno a priezvisko: [\*]

Funkcia: [\*] Funkcia: [\*]

Obchodné meno: [\*] Obchodné meno: [\*]

## Príloha č. 1

## Zoznam odberných miest odberateľov elektriny

|  |  |  |  |  |  |
| --- | --- | --- | --- | --- | --- |
| Por. č. | EIC kód | Názov a adresa odberného miesta | MRK | RK | Predpokladanáročná spotreba MWh |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Príloha č. 2

**Oprávnené osoby pre komunikáciu**

***Pracovníci Prevádzkovateľa***

**Kontaktná osoba vo veciach zmluvných:**

|  |  |  |  |
| --- | --- | --- | --- |
| **Funkcia** | **Meno a priezvisko** | **Telefón/fax** | **E-mail** |
|  |  |  |  |

**Kontaktná osoba vo veciach technických a pre prípad porúch:**

|  |  |  |  |
| --- | --- | --- | --- |
| **Funkcia** | **Meno a priezvisko** | **Telefón/fax** | **E-mail** |
|  |  |  |  |
|  |  |  |  |
|  |  |  |  |

***Pracovníci Dodávateľa:***

**Vedenie zmluvných rokovaní v plnom rozsahu**

|  |  |  |  |
| --- | --- | --- | --- |
| **Funkcia** | **Meno a priezvisko** | **Telefón/fax** | **E-mail** |
|  |  |  |  |
|  |  |  |  |
|  |  |  |  |
|  |  |  |  |

**Vyúčtovanie, fakturácia, reklamácie**

|  |  |  |  |
| --- | --- | --- | --- |
| **Funkcia** | **Meno a priezvisko** | **Telefón/fax** | **E-mail** |
|  |  |  |  |
|  |  |  |  |